سامسوندا تشکیل ائدیلن 2017 ائشیتمه انگللی‌لر المپیک اویونلاریندا کیشی میلی فوتبال تیمی، نورمال مدتی و اوزاتما دقیقه‌لری 0-0 برابره بیتن فینالدا اوکراینانی پنالتی آتیش‌لاری نتیجه‌سینده 4-3 مغلوب ائده‌رک شامپیون اولدو.
قارشیلاشمانین ایلک یاری‌سی 0-0 برابرلیکله تاماملاندی. اویونون ایکینجی یاری‌سیندا دا قارشیلاشما گل‌سوز سونا چاتدی و اوزاتما دقیقه‌لرینه گئچیلدی. مباریزه‌نین اوزاتما بؤلومونده ده گل اولمایینجا سری پنالتی آتیش‌لارینا گئچیلدی.
پنالتی‌لاردا رقیبینه 4-3 اوستون گلن تورکیه، قیزیل مدالین صاحبی اولدو.
تورکیه بو نتیجه‌لر ایله، دونیا و آوروپا شامپیون‌لوغونون آردین‌دان المپیک اویونلاریندا دا شامپیون اولدو.
قارشیلاشمانی گنج‌لیک و ایدمان باخانی عثمان آشقین باک ایله اسکی باخان عاکیف چاغاتای قیلیج دا تعقیب ائتدی.
اویونلاردا تورکیه قیزیل، اوکراینا گوموش و مصر برنز مدال آلارکن،  مدال‌لاری عثمان آشقین باک، عاکیف چاغاتای قیلیج و اولوسلارآراسی ائشیتمه انگللی‌لر ایدمان کمیته‌سی باشقانی والری روخلدئو وئردی.
پرزیدنت رجب طیب اردوغان، 2017 ائشیتمه انگللی‌لر المپیک اویون‌لاریندا کیشی میلی فوتبال تیمی‌نین شامپیون اولماسی سببی ایله، تورکیه ائشیتمه انگللیلر ایدمان فدراسیونو باشقانی یعقوب اومید کیهتیری قوتلادی.
